cyanic-selkie/wikianc huggingface dataset:
Tempe (Arizona)
Väestö
Tempessa asui vuoden 2019 arvion mukaan 195 804 asukasta, ja vuoden 2010 väestönlaskennan mukaan siellä asui 161 719 asukasta. Vuosina 2010–2019 kaupungin väkiluku kasvoi 21,0 prosenttia. Asukkaista 67,8 prosenttia on ihonväriltään valkoisia. Suurimpia vähemmistöryhmiä ovat aasialaiset (8,9 %) ja mustat (6,5 %). Alkuperäisasukkaita on 2,7 prosenttia. Talouksien mediaaniset vuositulot olivat vuosina 2014–2018 54 210 dollaria, kun ne olivat samaan aikaan Arizonassa 56 213 dollaria ja koko Yhdysvalloissa 60 293 dollaria. Tempen asukkaista 21,3 prosenttia asui köyhyysrajan alapuolella, kun vastaava luku oli Arizonassa 14,0 prosenttia ja Yhdysvalloissa 11,8 prosenttia.
Nils Fredrik Perander
Nils Fredrik Perander (9. marraskuuta 1816 Liperi – 9. huhtikuuta 1854 Kuopio) oli suomalainen juristi ja Kuopion pormestari.
Peranderin vanhemmat olivat Liperin kirkkoherra Niklas Johan Perander (1763–1831) ja Gustava Charlotta Savenius. Hän kävi Kuopion triviaalikoulua ja Porvoon lukiota ja pääsi ylioppilaaksi Helsingissä 1835. Perander suoritti Helsingin yliopistossa tuomarintutkinnon 1842 ja oli auskultanttina Vaasan hovioikeudessa. Hän sai varatuomarin arvon 1845 ja hänestä tuli Kuopion pormestari 1847.
Perander oli naimisissa vuodesta 1849 opettajatar Emma Kristina Ehrströmin (k. 1897) kanssa jonka isä oli Pietarin ruotsalaisen Katariinan seurakunnan kirkkoherra Erik Gustaf Ehrström. Heidän poikansa oli Viipurin hovioikeuden hovioikeudenneuvos Nils August Perander ja tyttärensä runoilija Emma Åkerman o.s. Perander.
Director X
thumb|right|250px|X vuonna 2005. Director X (oik. Julien Christian Lutz, s. 31. lokakuuta 1975 Toronto) on kanadalainen musiikkivideo- ja elokuvaohjaaja. Aikaisemmin hänet tunnettiin myös taiteilijanimillä Little X tai yksinkertaisesti X. Director X on tuottanut lukuisia musiikkivideoita Yhdysvaltain listamenestyjille ja maailmantähdille.
Epäilyksen varjossa (dokumenttielokuva)
Epäilyksen varjossa on Pekka Lehdon dokumenttielokuva Alpo Rusin Stasi-yhteyksien tutkinnasta. Vuonna 2009 valmistunut Epäilyksen varjossa kattaa oikeusprosessin ja erityisesti esitutkinnan tapahtumien kulun sekä maalaa henkilökuvaa myrskyn silmään joutuneesta Rusista.
Tuotanto
Pekka Lehdon dokumenttielokuvaan kieltäytyivät haastattelua antamasta esimerkiksi Olli Ainola, Tarja Halonen, Ville Itälä, Paavo Lipponen ja Juhani Suomi.
Marcin Świerczyński
Marcin Świerczyński (s. 6. tammikuuta 1975 Gdańsk, Puola) on puolalainen säveltäjä, basisti ja vokalisti.
Diskografia
Yattering
Sainc
Eduskuntavaalit 2015
Ennakkoäänestys järjestettiin Suomessa 8.–14. huhtikuuta ja ulkomailla 8.–11. huhtikuuta. Ehdokashakemusten viimeinen jättöpäivä oli 10. maaliskuuta ja ehdokasasettelu vahvistettiin 19. maaliskuuta. Vaalien tulos vahvistettiin keskiviikkona 22. huhtikuuta.
Vaaleissa valittiin 200 kansanedustajaa eduskuntaan. Vaaleihin osallistui 15 rekisteröityä puoluetta, kolme yhteislistaa ja 14 valitsijayhdistystä. Ehdokkaita asetettiin yhteensä 2 146.
Keskusta nousi vaaleissa Suomen suurimmaksi puolueeksi 21,1 % kannatuksella ja 49 edustajalla. Perussuomalaiset sijoittuivat toiseksi 17,6 % kannatuksella ja 38 edustajalla. Kokoomus saavutti kolmanneksi suurimman puolueen aseman 18,2 % osuudella ja 37 edustajalla. Eniten laskua oli kokoomuksen ja SDP:n ääniosuudessa.
Vaalien jälkeen oikeusministeriön puoluerekisteristä poistettiin kuusi puoluetta, jotka eivät olleet saaneet yhtäkään kansanedustajaa kaksissa peräkkäisissä vaaleissa. Kyseiset puolueet olivat Itsenäisyyspuolue, Köyhien Asialla, Muutos 2011, Piraattipuolue, Sinivalkoinen Rintama ja Suomen Työväenpuolue.
Vaalikamppailu
Vaalitaistelua hallinneeksi teemaksi nousi talousväittely, ja esimerkiksi perhe-, eläke- ja sosiaalipoliittiset kysymykset jäivät sivuosaan. Valtiovarainministeriön virkamiehet olivat katsoneet, että valtion menoja pitäisi vaalikauden 2015–2019 aikana leikata neljällä miljardilla ja kuntien menoja noin kahdella miljardilla eurolla. Kokoomus ilmoitti hyväksyvänsä VM:n ehdottamat säästötoimet, kun taas sosialidemokraatit pitivät niitä ylimitoitettuina. SDP:n lisäksi oppositiopuolueet keskusta, perussuomalaiset ja Stubbin hallituksen syyskuussa 2014 jättänyt Vihreä liitto sekä pienimmät eduskuntapuolueet olivat valmiita yhteensä 1–2 miljardin euron säästöihin. Vasemmistoliiton mielestä valtion menoja ei olisi pitänyt leikata lainkaan, koska vaikeana aikana tehtävät leikkaukset vain syventäisivät lamaa. Muun muassa talouspolitiikasta vallinneiden erilaisten näkemysten vuoksi Stubbin hallituksen toimintakyky halvaantui syksyn ja talven 2014–2015 aikana, mikä haittasi myös eduskunnan työskentelyä. Ulko- ja turvallisuuspolitiikassa olisi ollut aineksia kiivaaseenkin väittelyyn muun muassa sen suhteen, pitäisikö Suomen hakea sotilasliitto Naton jäsenyyttä. Presidentti Sauli Niinistö kutsui kuitenkin joulukuussa 2014 puoluejohtajat virka-asuntoonsa Mäntyniemeen ja pyysi heiltä lupauksen siitä, että ulkopolitiikan peruslinjasta vallitsi yhteisymmärrys.
Suomalaiset äänestäjät olivat useiden vuosien ajan tottuneet siihen, että eduskuntavaaleissa kolme puoluetta kamppailee tasaväkisesti suurimman puolueen asemasta. Vuosien 2003, 2007 ja 2011 eduskuntavaaleja voidaan luonnehtia myös pääministerivaaleiksi, koska suurimman puolueen puheenjohtajalle on ollut luvassa myös uuden hallituksen pääministerin paikka. Tämänkertaisten vaalien tunnelma poikkesi kuitenkin edellisistä, koska suurimmasta puolueesta ei ollut lainkaan epäselvyyttä. Keskusta oli jo syksyllä 2014 tempaissut puheenjohtajansa Juha Sipilän johdolla niin suuren etumatkan muihin puolueisiin, että sen voittoa ja uuden pääministerin nimeä pidettiin varmana jo noin puoli vuotta ennen vaalipäivää. Keskusta sai näissä vaaleissa 14 lisäpaikkaa.
Mielipidemittausten perusteella kokoomus, perussuomalaiset ja SDP kilpailivat tasaväkisesti toiseksi suurimman puolueen paikasta. Ennakkoäänestyksen tulosten valossa näytti siltä, että sosialidemokraatit nousisivat keskustan jälkeen toiseksi suurimmaksi puolueeksi. Vaali-illan aikana tilanne muuttui kuitenkin täysin. Perussuomalaisten ääniosuus nousi rajusti vaalipäivän äänien laskennan edetessä ja puolueesta tuli uuden eduskunnan toiseksi suurin. Sen osuus ennakkoäänistä oli vain 16,1 prosenttia, mutta vaalipäivän ääniä se sai eniten eli 19,3 prosenttia. Edellisen eduskunnan suurin puolue kokoomus sai vaaleissa enemmän ääniä kuin perussuomalaiset, mutta putosi kolmanneksi. Vielä huonommin kävi SDP:lle, jonka romahdus tapahtui vaalipäivänä. Puolueen saamat 34 kansanedustajaa oli sen historian huonoin tulos. Vaalikauden 2011–2015 ajan oppositiossa olleiden perussuomalaisten puheenjohtaja Timo Soini ilmoitti jo vaalikampanjan aikana puolueensa olevan valmis hallitusvastuuseen, ja vaalituloksen pohjalta lähdettiin heti muodostamaan kolmen suurimman puolueen hallitusta. Kokoomuksen ja SDP:n välit olivat varsinkin Stubbin hallituksen toimikaudella tulehtuneet niin pahoin, etteivät ne mahtuneet samaan hallitukseen, minkä SDP:n puheenjohtaja Antti Rinne ilmaisi avoimesti jo vaalikampanjan aikana.
Pirkanmaan vaalipiirissä Pirkanmaan sitoutumattomien ehdokkaana ollut 95-vuotias vuorineuvos Paavo V. Suominen on tiettävästi Suomen historian vanhin eduskuntavaaleissa ehdokkaana ollut henkilö.
Vaalipiirit ja vaaliliitot
thumb|right|Puolueiden vaalimainontaa [[Turku|Turussa huhtikuussa 2015.]] Vaalipiirien määrä väheni edellisten eduskuntavaalien 15:stä 13:een kun Etelä-Savon ja Kymen vaalipiiri yhdistettiin Kaakkois-Suomen vaalipiiriksi ja Pohjois-Savon ja Pohjois-Karjalan vaalipiiri Savo-Karjalan vaalipiiriksi.
Vaalipiirien paikkaluku määräytyi 31. lokakuuta 2014 tarkastetun asukasluvun perusteella. Ahvenanmaan vaalipiiristä valitaan aina yksi edustaja. Helsingin, Pirkanmaan ja Savo-Karjalan vaalipiirien paikkaluvut kasvoivat edellisistä vaaleista yhdellä. Vaasan, Satakunnan ja Kaakkois-Suomen vaalipiirit sen sijaan menettivat kukin yhden paikan.
Kannatuskyselyt
thumb|right|Vaalipaneeli Lappajärvellä helmikuussa 2015.
Liberaalidemokraatti
Liberaalidemokraatti tarkoittaa
Assassin’s Creed Syndicate
Assassin’s Creed Syndicate on Ubisoft Quebecin kehittämä ja Ubisoftin julkaisema Assassin’s Creed -pelisarjaan kuuluva toimintaseikkailupeli. Peli julkaistiin PlayStation 4:lle ja Xbox Onelle lokakuussa 2015, ja 19. marraskuuta peli julkaistiin myös Microsoft Windowsille. Syndicate on pääsarjan yhdeksäs osa ja jatko-osa pelille Assassin’s Creed: Unity.
Peli sijoittuu vuoden 1868 Lontooseen, jossa vallitsee teollinen vallankumous. Pelattavat hahmot ovat kaksoset Jacob ja Evie Frye, jotka taistelevat järjestäytynyttä rikollisuutta ja temppeliherroja vastaan viktoriaanisessa suurkaupungissa.
Pelaaminen
Pelaaja voi vapaasti vaihdella liikkumistaan kahden päähenkilön välillä. Pelaaminen Jacob Fryella painottuu vahvuuteen ja yhteenottoihin, kun taas Evie on tehokkaampi hiiviskelyssä. Pelihahmojen varusteisiin on saatavissa muun muassa revolveri, miekka, kukri ja nyrkkirauta. Uudet tekniset apuvälineet nopeuttavat kiipeilyä.
Syndicaten Lontoo-pelimaailman on todettu olevan noin 30 % suurempi kuin Pariisi Assassin’s Creed: Unityssa.
Syndicatessa ei ole useissa edellisissä osissa nähtyä moninpeliä. Pääsarjan peleistä moninpeli puuttuu Syndicaten lisäksi vain alkuperäisestä Assassin’s Creedistä ja Assassin’s Creed II:sta.
Kehitys
Ubisoft Quebecin Syndicate on Ubisoft Sofian kehittämän Assassin’s Creed Roguen jälkeen toinen Assassin’s Creed -peli, jota ei ole kehittänyt Ubisoft Montreal. Ubisoft Quebec on aiemmin avustanut Ubisoft Montrealia kehittämällä ladattavat lisäsisällöt The Tyranny of King Washington ja Freedom Cry peleihin Assassin’s Creed III ja Assassin's Creed IV: Black Flag.
Peli tunnettiin kehitysvaiheessa nimellä Assassin’s Creed Victory.
Vastaanotto
Assassin’s Creed Syndicate on saanut positiivisia arvioita. Kriitikot ovat kehuneet muun muassa pelin ulkonäköä ja hahmoja, erityisesti päähenkilöitä Jacob ja Evie Fryeta sekä pelin antagonistia. GameSpotin Alexa Corriea kutsui pelin taistelumekaniikkaa sulavaksi ja kehui uutta kiipeilyvälinettä, rope launcheria. Itseään toistava pelattavuus ja ”latteaksi” kutsuttu lopetus ovat kuitenkin keränneet kritiikkiä. IGN:n Daniel Krupa antoi pelille 8,2 pistettä kymmenestä ja kehui pelimaailmaa ja ”hilpeää” juonta, mutta sanoi taistelun toistavan itseään. Yleisesti ottaen pelimekaniikan on todettu kehittyneen Assassin’s Creed: Unitysta.
Syndicate on Assassin’s Creed -sarjan toiseksi vähiten myydyin peli Assassin’s Creed Roguen jälkeen.
Taivaansiivet
pienoiskuva|pysty=1.15|Isotaivaansiiven siipien alapinnat
Taivaansiivet (Morpho) on täpläperhosiin kuuluva perhossuku. Sen noin 70 lajia ovat neotrooppisia ja niitä tavataan Meksikosta Etelä-Amerikkaan.
Kirkkaan värityksen ja suuren kokonsa vuoksi taivaansiivet ovat suosittuja keräilykohteita ja kuuluvat monien perhospuutarhojen valikoimaan. Aikuiset perhoset ruokailevat kukkien medellä ja käyneillä hedelmillä.
Koirasperhoset lentävät metsien latvustoissa tai joskus aukkopaikoilla lähempänä maan pintaa ja vartioivat reviiriään tunkeilevia lajikumppaneitaan vastaan.
Luettelo pikkuplaneetoista: 354001–355000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 354 001:stä ja päättyen 355 000:een. Kokonaisen luettelon löytää katsomalla Luettelo pikkuplaneetoista.
Akeenat
Akeenat (Acaena) on ruusukasvien heimoon (Rosaceae) kuuluva suku, joka käsittää noin sata lajia matalakasvuisia ja ainavihantia monivuotiskasveja. Niitä voidaan käyttää istutusalueilla maanpeittokasveina. Akeenat ovat kotoisin pääasiassa Uudesta-Seelannista ja Etelä-Amerikan viileistä osista, mutta myös Australiasta ja muista Tyynenmeren osista.
Puutarhoissa kasvatettavat lajit ovat ohut- ja suikertavavartisia tai maavarrellisia ruohoja, jotka kasvattavat pienten parilehtisten lehtien mättäitä. Lehdykät ovat hammaslaitaisia. Kukat ovat vaatimattomia, vihertäviä tai purppuranruskeita ja sijaitsevat tiheissä mykerömäisissä tai tähkämäisissä kukinnoissa varsien päässä. Hedelmä on pieni ja siinä on koukkumaisia tarttumaelimiä, joiden avulla hedelmät tarttuvat pienestäkin hipaisusta vaatteisiin ja eläinten karvoihin.
Seututie 816
Seututie 816 on Kempeleen keskustaajamasta Oulun Oulunsalon kaupunginosan kautta Hailuodon Marjaniemeen kulkeva seututie. Tien pituus on 56 kilometriä, johon sisältyy 6,9 kilometrin pituinen lauttamatka. Tie alkaa seututieltä 847 Kempeleen keskustan kiertoliittymästä, ja kulkee Oulun Oulunsalon kaupunginosan ohi Perämeren rannalle Riutunkarin lauttasatamaan, josta Merisilta- ja Meriluoto-lautat liikennöivät Hailuotoon Huikun lauttasatamaan. Huikusta tie jatkuu Ojakylän ja Hailuodon kirkonkylän läpi Marjaniemeen, saaren läntisimpään niemeen. Talvisin Riutunkarin ja Huikun välillä on käytössä myös Hailuodon jäätie. Tie on Hailuodon kunnan pääliikenneväylä.
Kempeleen ja Oulun kunnanrajalle tien nimi on Kempeleentie, kunnanrajalta seututien 815 kiertoliittymään Oulunsalontie, kiertoliittymästä Riutunkarin lauttasatamaan Hailuodontie, sekä Hailuodossa välillä Huikku–Kirkonkylä Luovontie ja välillä Kirkonkylä–Marjaniemi Marjaniementie.
Tieosuus Kempeleen kiertoliittymästä Sarkkirannan kiertoliittymään saakka on osa Vehmaan ja Tornion välistä Pohjanlahden rantatie-matkailutietä. Matkailutie jatkuu kiertoliittymästä Piriläntielle.
Vuonna 2023 Kempeleen keskustaajamassa Ollilantien ja Partiotien risteys muutettiin kiertoliittymäksi. Hankkeen päätavoitteena oli Kempeleen keskustaajaman ajoneuvoliikenteen sujuvoittaminen.
Historia
Alkujaan maantie 816 alkoi Oulunsalosta maantien 815 risteyksestä, nykyisten seututeiden 815 ja 816 kiertoliittymän kohdalla. Kempeleen ja Oulunsalon välinen tieosuus oli aiemmin merkitty maantieksi numero 8152. Maantien 8152 lakkautettua seututien 816 lähtöpiste siirtyi Kempeleeseen.
Liikenne
Eritoten Hailuodossa tien liikenne on lauttaliikenteestä johtuen syklittäistä. Tien liikennemäärät vaihtelevat Hailuodossa välillä 325–1 100 ajoneuvoa vuorokaudessa, kun lautan käyttäjämäärät ovat noin 600 ajoneuvoa vuorokaudessa. Hailuodossa vilkkain osuus on Ojakylän ja Hailuodon kirkonkylän välinen osuus. Ojakylän ja lauttarannan välisen tieosuuden keskivertoliikenne on 584 ajoneuvoa vuorokaudessa. Kesäkaudella vuorokautisessa liikenteessä on noin 400 ajoneuvon lisäys.
Hailuodon silta
Kiinteän tieyhteyden rakentamista Riutunkarin ja Huikun välille on suunniteltu vuosikymmeniä, ja siitä on riidelty yhtä kauan. Kiinteän yhteyden kannattajat puolustavat hanketta liikenteellisillä ja taloudellisilla seikoilla. Vastustajat taas pelkäävät saaren omaleimaisuuden katoavan ja rikollisuuden lisääntyvän. Lisäksi hankkeen vaikutuksista ympäristöön ollaan erimielisiä.
Kiinteä yhteys koostuisi 6,1 kilometrin pengertiestä sekä kahdesta sillasta: Huikun silta olisi 891 metriä pitkä, ja sen alikulkukorkeus olisi 18 metriä. Riutunkarin sillan pituus olisi 816 metriä ja alikulkukorkeus kymmenen metriä. Hankkeen alustava kustannusarvio on noin 50 miljoonaa euroa. Pienempien ylläpitokulujen vuoksi kiinteä yhteys olisi 30 vuoden tarkastelujaksolla kuitenkin 13 miljoonaa euroa lauttayhteyttä edullisempi. Rakennustyöt voisivat alkaa aikaisintaan vuonna 2015.
Adam Wilsby
Adam Wilsby (s. 7. elokuuta 2000 Tukholma) on ruotsalainen jääkiekkoilija, pelipaikaltaan puolustaja. Hän pelaa SHL-seura Skellefteå AIK:ssa. Wilsby laukoo vasemmalta.
Ura
Wilsby debytoi Ruotsin pääsarjassa SHL:ssä kaudella 2018–2019 Skellefteå AIK:n paidassa. Hän siirtyi seuraavalle kaudelle pelaamaan SuperElit-juniorisarjaan. Wilsby pelasi siellä 13 ottelua tehoin 6+8=14. Hän pelasi myös yhden ottelun Skellefteåssa ja sai SHL-uransa ensimmäisen tehopisteen. Skellefteå lainasi Wilsbyn loppukaudeksi Allsvenskanin Södertälje SK:hon.
Rotterdam-luokka
Rotterdam-luokka on Alankomaiden kuninkaallisen laivaston kahden maihinnousualuksen muodostama alusluokka.
Suunnittelu
Luokan alukset suunniteltiin yhteistyössä Espanjan kanssa. Aluksilla on suuri helikopterikansi sekä telakka maihinnousukaluston veteen saamiseksi. Alukset on varustettu sairaalalla, johon kuuluu leikkausosasto sekä tehohoitoyksikkö. Sen varustukseen kuuluu myös vedenpuhdistamo, joka kykenee tuottamaan merivedestä juomavettä.
Alus kykenee kuljettamaan kuusi LCU:ta tai neljä LCVP-maihinnousuvenettä. Hr. Ms. Johan de Witt kykenee kuljettamaan kaksi ilmatyynyalusta (LCAC). Aluksilla voidaan kuljettaa myös 170 panssaroitua miehistönkuljetusajoneuvoa tai 33 panssarivaunua. Niillä on majoitustilat 611 merijalkaväen sotilaalle.
Alusten hangaareihin sopii kuusi Agusta Westland Lynx tai NH90-helikopteria.
NRJ Extravadance
NRJ Extravadance (2.2.2013 asti NRJ @ The Club) on radio NRJ:ltä lauantaisin ja sunnuntaisin klo 01-06 kuultava ohjelma, jossa kuullaan klubi- ja konemusiikkia suomalaisilta ja ulkomaalaisilta DJ:ltä. Ohjelmassa voi olla kerralla kahden eri DJ:n soittamaa musiikkia, jolloin kumpikin soittaa tunnin setin. Ohjelman aiempi nimi, NRJ @ The Club, oli ehdolla vuoden radio-ohjelmaksi 2011 RadioMedian Radio Gaalassa.
Ensimmäisessä Extravadance -ohjelmassa (9.2.2013) soittivat Avicii ja DJ Dosse.
Spectrum Tietokeskus
Spectrum Tietokeskus on vuosina 1976–1987 julkaistu 17-osainen suomenkielinen tietosanakirja. ,
Spectrum Tietokeskuksen ensimmäisessä osassa mainitaan 33 päätoimittajaa eri alueilta.
Osat 1–13 koostuvat suurartikkeleista ja osat 14, 15 ja 16 sisältävät hakemiston ja pienhakusanoja. Teoksen osissa 1–16 on 9 728 sivua ja noin 9 000 hakusanaa. Täydennysosa 17 on painettu vuonna 1987.
Sarjan osat
Koko sarjan ISBN-tunnus on ISBN 951-0-07239-7.
Vertailu Otavan Suureen Ensyklopediaan
Samaan aikaan julkaistiin kilpaileva suomalainen tietokirja, Otavan kustantama Otavan Suuri Ensyklopedia. Teokset ovat rakenteeltaan samanlaisia, noin 5 000 artikkelin kokonaisuuksia. Suurartikkelit on tehty asiakokonaisuuksista, eikä artikkelien suuri määrä ole ollut tavoitteena.
Karttoja pidettiin tavanomaisina ja informaatioltaan köyhinä. Suurartikkeleita Suomen kaupungeista on paljon niukemmin kuin Otavan Suuressa Ensyklopediassa. Taulukointia olisi voinut harrastaa enemmän.
Englannin, japanin, kiinan, kreikan, ranskan, saksan ja venäjän kielistä puuttuu suurartikkeli. Suomen maantietoon liittyviä suurartikkeleita on paljon vähemmän kuin Otavan Suuressa Ensyklopediassa. Vaikka Spectrumissa on suurempi sivumäärä, on Otavan teoksessa suurempi määrä tekstiä, ja kukin artikkeli on Spectrumissa tietomäärältään pienempi. Huomattava myönteinen ero on, että Spectrumissa on hakusanojen ääntämisohjeet, joita Otavan Suuressa Ensyklopediassa ei ole.
Shomalitasanko
Shomalitasanko on tasankoalue Afganistanissa Kabulin pohjoispuolella. Se on 80 km pitkä ja 30 km leveä. Tasangon halki kulkee tie, jota reunustavat 10 metriä leveät kaistat, joilla on punaisia kiviä miinojen merkkinä. YK:n alaisen järjestön UNMASin Mine Action Centerin mukaan alue on maailman tiheimmin miinoitettu. Maisemassa näkyy rikkiammuttuja autoja, panssarivaunuja ja laivakontteja.
Laakso on tuhoutunut vuodesta 1979 kestäneiden sotien aikana. Talot on poltettu ja kaikki puut kaadettu alueelta, joka aikoinaan oli Kabulin puutarha, jossa kaupunkilaiset retkeilivät. Seudulla on kuitenkin vettä, ja maaperä on hedelmällinen. YK:n pakolaisjärjestö UNHCR on asuttanut alueelle noin 14 000 perhettä ja rakentanut vedenottopaikkoja.
Jarmo Kujanpää
Jarmo Kujanpää (s. 5. huhtikuuta 1959 Ikaalinen) on uransa lopettanut suomalainen jalkapalloilija. Hän oli pelipaikaltaan laitahyökkääjä.
Kujanpää on Valkeakosken Hakan kasvatti. Hän teki ensiesiintymisensä seuran edustusjoukkueessa 18-vuotiaana SM-sarjan kaudella 1977. Kujanpää edusti Hakaa 14 kauden aikana 1977–1990 yhteensä 247 pääsarjaottelussa ja teki niissä 59 maalia. Euro-otteluissa hän esiintyi kymmenesti ja onnistui maalinteossa neljä kertaa, kahdesti IFK Göteborgia ja Hammarby IF:iä vastaan. Kujanpää voitti Hakassa Suomen mestaruuden 1977 sekä Suomen Cupin 1982 ja 1988. III divisioonassa hän edusti lainalla Euran Palloa loppukauden 1989 ja Pallo-Seppoja 1992–1993.
Vuonna 1977 Kujanpää edusti alle 18-vuotiaiden maajoukkuetta kuusi kertaa.
Liike Nyt
Liike Nyt kuvaa itsensä avointa päätöksentekoa ja joukkoistamista ajavana puolueena. Liike Nytiä yhdistäviä periaatteita ovat huolenpito, markkinatalouden kannattaminen, ilmastonmuutokseen reagoiminen, yrittäjyyden edistäminen, yksilön arvostaminen sekä EU-myönteisyys.
Liike Nyt perustettiin huhtikuussa 2018. Perustajia olivat Hjallis Harkimo, Mikael Jungner sekä joukko viestinnän ja yritysmaailman edustajia. Kokoomuksen kansanedustajana toiminut Harkimo oli ajautunut näkemyseroihin puolueessa ja oli tyytymätön puoluejohdon linjaan. Alkujaan liike painotti, ettei se ole uusi puolue eikä aio asettaa ehdokkaita eduskuntavaaleihin. Vuonna 2019 Harkimo kuitenkin totesi, ettei suomalaisessa politiikassa pärjää ilman puoluetta ja aloitti kannattajakorttien keräämisen puolueeksi rekisteröitymistä varten. Liike Nyt liittyi puoluerekisteriin marraskuussa 2019.
Liikkeen perustaminen
Liike Nytin perustamista on perusteltu uusien toimintatapojen tuomisena politiikkaan sekä näkyvyyden lisäämisellä. Mikael Jungner luonnehti tarvetta uudelle poliittiselle liikkeelle sillä, että olemassa olevat puolueet ja poliittinen kulttuuri kaipaavat ravistelua.
Liike Nyt sai julki tullessaan suurta mediahuomiota. Ensimmäiset uutiset uuden liikkeen perustamisesta tulivat julki 18. huhtikuuta 2018, kun Helsingin Sanomat uutisoi Hjallis Harkimon ja Mikael Jungnerin olevan perustamassa uutta poliittista liikettä. Liike Nyt ry rekisteröitiin tuolloin yhdistysrekisteriin. Jungner painotti että kyseessä on nimenomaisesti uusi poliittinen liike tavanomaisen puolueen sijasta. Erona tavanomaiseen puolueeseen Jungner ilmoitti vallan tavoittelun sijasta pyrkimyksen muuttaa vakiintuneita toimintamalleja digitalisaatiota hyväksi käyttäen.
Torstaina 19. huhtikuuta lehdistön huhut uuden liikkeen perustamisesta saivat lisää pontta alleen, kun Hjallis Harkimo vahvisti omassa lehdistötilaisuudessaan eroavansa kokoomuksesta. Harkimo kertoi eronsa syyksi näkemykselliset ristiriitaisuudet puoluetta kohtaan sekä puoluejohdon autoritaarisuuden.
Elokuussa 2018 mukaan liittyivät turkulaisessa kunnallispolitiikassa toimivat kiinteistönvälittäjä ja juontaja Jethro Rostedt ja yökerhoyrittäjä Sedu Koskinen. Tammikuussa 2019 entinen eduskunnan puhemies Maria Lohela loikkasi Sinisestä tulevaisuudesta Liike Nytiin. Tämä nosti liikkeen eduskuntaryhmän koon kahteen edustajaan.
Kansainväliset suhteet
Harkimo järjesti lokakuussa 2018 seminaarin, jonka aiheena oli Viiden tähden liikkeen menestys Italiassa. Seminaarin pääpuhujaksi oli kutsuttu Venäjän hallinnon propagandaa levittänyt Davide Casaleggio, jonka yritys vastaa Viiden tähden liikkeen viestinnästä. Viiden tähden liike vastustaa EU:n asettamia Venäjän-vastaisia pakotteita.
Rekisteröityminen puolueeksi
Kesäkuussa 2019 Harkimo ilmoitti Helsingin Sanomien haastattelussa, että Liike Nyt rekisteröidään puolueeksi ja tarkoituksena on saada kerätyksi vaadittavat 5000 kannattajakorttia elokuun loppuun mennessä. 16. syyskuuta 2019 Harkimo ilmoitti että vaaditut kannattajakortit on saatu kerätyksi ja ne luovutettiin oikeusministeriön tarkistettavaksi saman viikon perjantaina. Oikeusministeriö ilmoitti 14. marraskuuta 2019, että Liike Nyt on merkitty puoluerekisteriin.
Eduskuntavaalit 2019
Liike Nyt ilmoitti marraskuussa 2018, että se osallistuu vuoden 2019 eduskuntavaaleihin. Tavoitteena oli saada valtakunnallisesti noin 150 vaaliehdokasta. Liike ei ollut silloin puolue, joten se ei voinut suoraan asettaa ehdokkaita vaaleihin, vaan kukin ehdokas on ensin kerännyt sata äänioikeutettua kannattajaa ja muodostanut valitsijayhdistyksen. Nämä valitsijayhdistykset ovat vaalipiireittäin vaaliliitossa keskenään.
Poliittiset linjaukset ja tavoitteet
Liike Nyt on korostanut avointa vuorovaikutusta sekä poliittisen päätöksenteon joukkoistamista. Liike Nyt on halunnut luoda alustan dialogiselle päätöksenteolle, jossa paras argumentti voittaa.
Kritiikki
Liike Nytin perustaminen ja siihen liittyvä Harkimon ero kokoomuksesta herätti voimakasta kritiikkiä niin puoluetoimijoissa kuin mediassakin. Ilta-Sanomien politiikan erikoistoimittaja Timo Haapala luonnehti omassa kommentissaan Harkimon siirtoa ”narsistiseksi farssinäytelmäksi”, jossa yrityselämässä kannuksensa tehnyt Harkimo ei kykene hyväksymään poliittisen koneiston toimintamalleja. Vihreiden kansanedustaja Ville Niinistö kyseenalaisti Ykkösaamun haastattelussa tarpeen ”keski-ikäisten ja hyväosaisten miesten kapinaliikkeelle” allekirjoittaen kuitenkin väitteen Harkimon esiintuomille asioille poliittisen järjestelmän muutostarpeista.
Pekka Jormakka
Juho Pekka Jormakka (s. 14. syyskuuta 1990 Jyväskylän maalaiskunta) on suomalainen jääkiekkoilija, joka pelaa SM-liigajoukkue Mikkelin Jukureissa. Hän toimii joukkueen varakapteenina. Jormakka on pelipaikaltaan oikea laitahyökkääjä. Jormakka laukoo oikealta.
Uran alku JYPissä
Jormakka on Palokan Kiekon kasvatti. Hän siirtyi 11-vuotiaana JYPiin. Jormakka toimi kaudella 2005–2006 seuran C-nuorten kapteenina. Hän oli joukkueen paras pistemies sekä C-nuorten SM-karsinnoissa tehoilla 15+15=30, C-nuorten SM-sarjassa tehoilla 16+11=27 että pudotuspeleissä tehoilla 1+3=4. Kaudella 2006–2007 Jormakka oli tehoilla 24+22=46 JYPin B-nuorten paras pistemies ja maalintekijä tehoilla 24+22=46. Hän jakoi B-nuorten SM-sarjan maalipörssin kolmannen sijan Kiekkoreippaan Topias Rädyn kanssa ja sijoittui pistepörssissä neljänneksi. Jormakka voitti kauden päätteeksi B-nuorten Suomenmestaruuden. Kauden 2007–2008 päätteeksi hän voitti A-nuorten SM-pronssia.
Kaudella 2008–2009 Jormakka debytoi JYPin SM-liigajoukkueessa. Hän teki liigadebyyttinsä 23. syyskuuta 2008 Pelicansia vastaan. Jormakka merkittiin alun perin JYPin 13. hyökkääjäksi, mutta hän nousi joukkueen pelaavaan kokoonpanoon, kun Antti Virtanen joutui sivuun kuumeen takia. Jormakka sai ottelussa jääaikaa lopulta 10.18 minuuttia. Hän teki liigadebyyttinsä jälkeen JYPin kanssa 3+1-vuotisen SM-liigasopimuksen. Liigauransa avausmaalin Jormakka teki 17. lokakuuta 2008 Helsingin IFK:ta vastaan. Hänet palkittiin ottelun Ilta-Sanomien kahden tähden tähtipelaajana. Kaikkiaan Jormakka pelasi kauden aikana SM-liigassa 17 runkosarjaottelua tehopistein 1+2=3. Hän oli 22. tammikuuta 2009 ottelussa Saimaan Palloa vastaan tekemässä liigahistoriaa muodostettuuaan SM-liigan kaikkien aikojen ensimmäisen veljeshyökkäysketjun isoveljiensä Tuomon ja Kaarlon kanssa. Ketju muodostui yhteen otteluun JYPin päävalmentaja Risto Dufvan ideasta. Pekka Jormakka pelasi kauden aikana miesten pelejä myös yhteensä 13 Mestis-ottelun verran JYPin farmijoukkue D Teamissa sekä alle 20-vuotiaiden maajoukkueessa. Hänen kautensa päättyi kuitenkin jalkavammaan ennen runkosarjan loppua.
Läpimurtovuodet Pelicansissa ja Tapparassa
Toukokuussa 2011 Jormakka teki kaksivuotisen ja tryoutin sisältäneen sopimuksen Pelicansin kanssa. Hän sai elokuun lopulla paikan joukkueesta. Jormakka murtautui SM-liigaan ja teki 42 runkosarjaottelussa tehot 7+14=21 sekä yhdeksässä playoff-ottelussa tehot 1+2=3. Hänen kevätkautensa sujui kuitenkin huonommin tammikuussa 2012 tulleen aivotärähdyksen takia. Jormakka voitti kauden päätteeksi SM-hopeaa. Kaudella 2012–2013 hän teki SM-liigan yhden kauden piste-ennätyksensä tehoilla 19+16=35, joilla Jormakka oli Pelicansin paras pistemies ja maalintekijä.
Kaudeksi 2013–2014 Jormakka siirtyi kaksivuotisella sopimuksella Tapparaan. Hän muodosti Olli Palolan ja Jan-Mikael Järvisen kanssa toimivan "Särkänniemi-ketjun" ja voitti kauden päätteeksi SM-hopeaa. Kaudella 2014–2015 Jormakka oli 15 osumallaan Tapparan kolmanneksi paras maalintekijä. Kevään 2015 pudotuspeleissä hän jakoi joukkueen sisäisen pistepörssin voiton Kristian Kuuselan kanssa tehoilla 8+10=18. Jormakka voitti myös Tapparan sisäisen tehotilaston lukemalla +10. Hän voitti kauden päätteeksi taas SM-hopeaa. Jormakka oli myös Mestarien liigassa joukkueen paras maalintekijä viidellä osumallaan ja jakoi sisäisen tehotilaston voiton Otto Rauhalan kanssa lukemalla +4.
KHL ja Saksa
Toukokuussa 2015 KHL-seura Jokerit ilmoitti tehneensä Jormakan kanssa kaksivuotisen sopimuksen. Hän pelasi kauden 2015–2016 aikana myös Spengler Cupissa. Huhtikuussa 2017 Jormakka solmi kaksivuotisen jatkosopimuksen Jokereiden kanssa. Kaudella 2017–2018, 29. syyskuuta 2017 hän onnistui tekemään ammattilaisuransa ensimmäisen kypärätempun Spartak Moskovaa vastaan. Jormakan ensimmäinen osuma jäi Jokereiden 5–1-voittoon päättyneen ottelun ratkaisumaaliksi ja se ratkaisi joukkueelle myös kahdeksannen peräkkäisen voiton, mikä oli Jokereiden ennätys KHL:ssä. Joukkueen voittoputki venyi sittemmin aina 18 ottelun mittaiseksi. Jormakan toinen osuma syntyi ylivoimalla. Lisäksi hän sai syöttöpisteen oltuaan kakkossyöttäjänä Eeli Tolvasen tekemään maaliin.
Kaudeksi 2019–2020 Jormakka siirtyi jatkamaan KHL-uraansa vuoden mittaisella sopimuksella Vitjaz Podolskiin. Kauden jälkeen hän oli pitkään ilman sopimusta, kunnes lokakuussa 2019 Jormakka siirtyi loppukauden 2020–2021 kattavalla sopimuksella jatkamaan KHL-pelejään Sibir Novosibirskin riveihin. Hän pelasi siellä yhdeksän ottelua tehden vain yhden maalin, kunnes Jormakan sopimus purettiin joulukuussa. Tammikuussa 2021 hän siirtyi loppukauden kattavalla sopimuksella Saksan DEL-liigan Grizzlys Wolfsburgiin. Jormakka jakoi kymmenellä osumallaan joukkueen sisäisen maalipörssin kolmannen sijan Max Görtzin kanssa. Hän eteni Grizzlysin kanssa aina finaaleihin saakka, mutta mestaruuden vei lopulta kuitenkin Eisbären Berlin otteluvoitoin 2–1.
Paluu Suomeen ja siirtyminen Jukureihin
Jormakka palasi kaudeksi 2021–2022 osaksi myös perheenlisäyksen myötä Suomeen ja hän siirtyi 1+1-vuotisella sopimuksella SM-liigajoukkue Mikkelin Jukureihin. Joukkuetta valmentaa Jormakan kanssa Suomen vuoden 2014 MM-joukkueessa pelannut ja joukkueen kapteenina toiminut Olli Jokinen. Vain viiden runkosarjaottelun jälkeen hän joutui kahdeksi kuukaudeksi sivuun käsivamman vuoksi ja Jormakka palasi kaukaloihin marraskuussa 2021. Neljännessä puolivälieräottelussa 2. huhtikuuta 2022 hän ratkaisi Jukureille 2–3-voiton ensimmäisessä jatkoerässä ajassa 63.48. Jormakka sai ottelussa myös kakkossyöttöpisteen Petrus Palmun tekemään maaliin. Jukurit tasoitti ottelusarjan 2–2:een, mutta välieriin eteni lopulta kuitenkin KooKoo seitsemännen ottelun jälkeen voitoin 4–3. Tammikuussa 2022 Jukurit käytti Jormakan sopimuksessa olleen option ja teki vuoden mittaisen jatkosopimuksen hänen kanssaan.
Maajoukkueura
Jormakka edusti Suomea MM-kilpailuissa vuosina 2014 ja 2018, joista ensimmäinen turnaus päättyi hopeaan. Vuoden 2014 turnauksessa hän sai lievän aivotärähdyksen 11. toukokuuta 2014 pelatussa alkusarjan toisessa ottelussa Venäjää vastaan, jolloin Vadim Šipatšov taklasi Jormakkaa olkavarrellaan. Taklaus osui huomionsa toisaalle kiinnittänyttä Jormakkaa pään alueelle, josta seurauksena paiskautui jäähän ja makasi jäällä neljä minuuttia tajuttomana, jonka jälkeen hänet kuljetettiin sairaalaan. Ottelun tuomaristo ei nähnyt tilannetta jäähyn arvoisena mutta Šipatšov sai tilanteesta jälkikäteen kolmen ottelun pelikiellon. Myös Jormakan turnaus todettiin päättyneeksi, mutta hän palasi noin viikkoa myöhemmin kaukaloihin jo alkusarjan viimeiseen otteluun Kazakstania vastaan.
Yhteensä Jormakka on pelannut 60 A-maaottelua tehopistein 12+11=23. Hän sai ensituntumaa Suomen A-maajoukkueeseen MM-leirillä vuoden 2013 turnaukseen. Jormakka pelasi ensimmäisen A-maaottelunsa 3. huhtikuuta 2013 Lyngbyssä Tanskaa vastaan ja hän sai siinä yhden syöttöpisteen. Ensimmäisen A-maajoukkuemaalinsa Jormakka teki Tanskaa vastaan seuraavana päivänä 4. huhtikuuta 2013 Odensessa. Hän keräsi ottelussa myös kaksi syöttöpistettä. Jormakka nimettiin leiritysten jälkeen Suomen alustavaan MM-joukkueeseen, mutta hänen kisapassinsa jätettiin kuitenkin leimaamatta, kun Lauri Korpikoski liittyi joukkueeseen.
Jormakka pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin hän oli tehoilla 2+2=4 Suomen kolmanneksi paras pistemies Joonas Nättisen ja Erik Haulan kanssa. Jormakka pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Jormakka on pelannut 17 nuorten ja 50 poikien maaottelua.
Jormakka palkittiin Pohjola-leirin parhaana pelaajana vuonna 2005.
Pelityyli
Elite Prospects -sivuston Ulf Andersson on kuvaillut Jormakkaa nopeaksi hyökkääjäksi varustettuna hyvillä käsillä ja vaistoilla. Hän mainitsee Jormakan myös hyväksi karvaajaksi, mutta pitää hänen pientä kokoaan rajoitteena fyysisissä väännöissä.
Muuta
Jormakan isoveljet Tuomo ja Kaarlo ovat esiintyneet JYPin SM-liigajoukkueessa, mutta luoneet suurimman osan urastaan kuitenkin alemmissa sarjoissa.
Luettelo animesarjan Hopeanuoli jaksoista
296px|right|thumb|Animesarjan alkutunnus. Tämä on luettelo animesarja Hopeanuolen jaksoista.
'''Jakso 1: The Small Hero... Silver's Birth!'''
'''Jakso 2: Gin's Effort for the Other Side... There Is a Tomorrow!'''
Jakso 3: Now We Know Silver's Friendship Is for Life!
Jakso 4: The Challenge of Akakabuto's Bear Family!
'''Jakso 5: Victory! Although the Scars Come!'''
'''Jakso 6: Howl! The Mountain Calls!'''
'''Jakso 7: Scarred In Your Heart Forever! The Oath of the Group'''
Oja (sukunimi)
Oja on muun muassa seuraavien henkilöiden sukunimi. Henkilöt ovat suomalaisia, ellei toisin mainita.
Luettelo animesarjan Hopeanuoli jaksoista
'''Jakso 8: Now! Go on the Journey of an Adult!'''
'''Jakso 9: Demon Dog! The Three Kai Brothers!'''
'''Jakso 10: Monster! Moss's Soldiers on the Rock Peak!'''
'''Jakso 11: Patience Dog! The Dark Shadow of the Iga Village'''
'''Jakso 12: It's Dangerous Ben! The Confrontation of the Ninja Grounds!'''
'''Jakso 13: Justice! The Orders of the Leader!'''
Jakso 14: Advancing: The Small One Is the Young Leader!
'''Jakso 15: Crimson Cherry Blossom! The Strongest One of All!'''
'''Jakso 16: The Tears Arrive! A Close Companion Meets Their Dead'''
'''Jakso 17: Now, We Release! The Origin of the Leader'''
'''Jakso 18: Fight! The Strongest One Throws Away Their Life!'''
'''Jakso 19: Pitterful! The Last Moment of Crimson Cherry Blossom!'''
'''Jakso 20: Angry Silver! Now Show Your Courage!'''
'''Jakso 21: Silver! Go Upon the Journey of a New Leadership!'''
Der Kaiser von Atlantis
Der Kaiser von Atlantis on Viktor Ullmannin yksinäytöksinen ooppera. Se sävellettiin vuonna 1943 Petr Kienin librettoon Theresienstadtin keskitysleirillä sekä säveltäjän että libretistin ollessa siellä. Teos kantaesitettiin Amsterdamissa 16. joulukuuta 1975.
Koryū
Koryū  on japanilaisiin kamppailuperinteisiin liittyvä käsite, joka tarkoittaa kutakuinkin ”vanhaa perinnettä” tai ”vanhaa tyyliä”. Termiä käytetään yleensä ennen Meiji-kauden alkua (1868) tai miekkojen samurailta kieltämistä (1876) syntyneistä kamppailutyyleistä.
Nick Cohen
Nick Cohen (s. 1961 Stockport) on brittiläinen journalisti, kirjailija ja poliittinen kommentaattori.
Cohen on kirjoittanut neljä kirjaa: kirjoituskokoelma Cruel Britannia: Reports on the Sinister and the Preposterous (1999), Uusi Työväenpuolue -projektia kritisoiva Pretty Straight Guys (2003), What's Left? (2007), jossa hän kuvaa, miten "liberaali" vasemmisto muuttui 2000-luvun äärioikeiston tukijaksi ja Waiting for the Etonians: Reports from the Sickbed of Liberal England (2009).
What's Left? oli Britannian johtavan poliittisen kirjallisuuden palkinnon finalisti vuonna 2008.
Cohenin katsotaan kuuluvan George Orwellin ja Albert Camus'n kirjallisen perinnön jatkajiin. Aiemmin hän oli jyrkkä USA:n ulkopolitiikan kriitikko, vielä vuoden 2002 alussa hän puolusti antiamerikkalaisuutta, mutta marraskuussa 2002 hän kääntyi tukemaan hyökkäystä Irakiin ja tuomitsi vasemmiston antiamerikkalaisuuden ja kyvyttömyyden islamismin edessä.
Verkkosuomutetra
Verkkosuomutetra eli kennotetra (Moenkhausia oligolepis) on tetrojen (Characidae) heimoon kuuluva kalalaji, jota pidetään akvaariokalana.
Verkkosuomutetraa tavataan Amazonjoessa Guyanan ja Brasilian alueella hitaasti virtaavassa vedessä.
Nick Cohen
Hänen mukaansa vasemmisto on "kääntynyt oikealle" sen tukiessaan islamisteja eli "teokraatteja ja fasisteja", siis "rotuvähemmistöjen, sekularistien, naisten, homojen ja ammattiliittojen sortajia".
Verkkosuomutetra
Verkkosuomutetra on täysin hopeanharmaa lukuun ottamatta silmän punaista yläosaa ja pyrstön mustaa tyviosaa. Sen suomut ovat suuria. Luonnossa verkkosuomutetran maksimipituus on 10 senttimetriä. Akvaario-olosuhteissa se on tavallisesti noin 12,5 senttimetrin mittainen.
Nick Cohen
Vuonna 2010 Cohen sanoi äänestävänsä työväenpuoluetta mutta vaalien jälkeen hän tuki liberaalidemokraattien ja konservatiivien yhteishallitusta ja sen säästölinjaa.
Verkkosuomutetra
Verkkosuomutetra on kaikkiruokainen. Se on suhteellisen helppo laji saada lisääntymään akvaariossa. Mätimunia on useita satoja, ja naaras laskee ne monessa erässä.
Nick Cohen
Vuonna 2006 on oli Euston Manifeston ensimmäinen allekirjoittaja. Manifesti ehdottaa uutta poliittista linjausta, jossa vasemmisto vastustaa terrorismia ja antiamerikkalaisuutta.
Elämä
Cohenin isän isovanhemmat pakenivat tsaarin Venäjältä juutalaisvainoja. Heidän pojastaan tuli kommunisti. Cohen itse on ateisti. Hän kasvoi Manchesterissä ja opiskeli Oxfordissa filosofiaa, politiikkaa ja taloustiedettä ("PPE"). Journalistina hän aloitti Birmingham Post and Mail -lehdessä ja sitten siirtyi arvostettuun The Independent -lehteen.
Britannian politiikka
Cohen on aiemmin ollut työväenpuolueen jäsen mutta on nykyään sitoutumaton. Lontoon pormestarinvaaleissa hän äänesti liberaalidemokraattia, arvostellen työväenpuolueen "punaista" Ken Livingstonea mm. läheisyydestä Hugo Chavezin kanssa. Hänen mukaansa työväenpuolueen täytyy hallituskautensa jälkeen käydä läpi "stalinismista puhdistautumisen" prosessi.
Näkemyksiä
Cohenin mukaan on harhaanjohtavaa kutsua äärioikeistoksi niitä nationalistisia tahoja, jotka käytännössä ajavat samantapaista valtiota kuin Aljaksandr Lukašenkan tai Hugo Chavezin kaltaiset sosialistit. Cohen myös syyttää konservatiiveja yhteistyöstä edellisten tahojen kanssa ja vasemmistoa yhteistyöstä islamistien kaltaisten homoseksuaaleja ja juutalaisia vihaavien rasistien ja autoritaristien kanssa. Hänen mielestään relevantimpi jakolinja kulkee liberaalidemokraattien ja autoritaristien välillä.
Paula Nummela
Paula Nummela (s. 1953) suunnittelee koruja ja on kirjoittanut astrologiaan liittyvän kirjan Pysähtynyt hetki. Hän on entinen lentoemäntä. Hän on muusikko Kirkan leski.
NHL 13
NHL 13 on EA Canadan kehittämä ja EA Sportsin julkaisema jääkiekkoaiheinen urheilupeli. Se julkaistiin PlayStation 3:lle ja Xbox 360:lle syyskuussa 2012. Pelin ennakkotilaukset alkoivat juuri ennen Helsingin ja Tukholman MM-kisojen alkua.
Maajoukkueet
Peli ei sisällä IIHF:n lisenssiä eikä aitoja kokoonpanoja ja pelipaitoja. Suomen ja Sveitsin pelipaidoista on tehty aitoja jäljittelevät ja muiden maiden paidoissa on tunnuksen tilalla maan lippu.
Soundtrack
NHL 13 -pelin soundtrack julkaistiin 30.8.2012. Se sisältää yhteensä 16 kappaletta.
Vastaanotto
NHL 13 lanseerattiin Suomessa ja Euroopassa 13. syyskuuta 2012. Ensimmäiset pelaajat saivat kopionsa erillisessä yömyyntitapahtumassa, joka käynnistyi heti vuorokauden vaihduttua Helsingissä. Pelaajien keskuudessa peli on saanut innokkaan vastaanoton, sillä esimerkiksi yömyynnissä halukkaita riitti jonoksi asti.
NHL 13 on otettu kriitikkojen keskuudessa vastaan pääosin erittäin myönteisesti. Arvostelujen mukaan tässä osassa on enemmän uudistuksia kuin sarjan edellisessä osassa. Kiitosta sai erityisesti uusi fysiikkamallinnus, jonka vuoksi pelaajien luistelu ja liikkeet ovat entistä luonnollisempia.
Tapani Talari
right|150 px|thumb|Suomen merivoimien tunnus (Tapani Talari)
Heraldiikan perusopetusta hän sai 1980-luvun alussa Taideteollisen korkeakoulun täydennyskoulutusosastossa järjestetyllä heraldiikan kurssilla, jonka opettajina olivat mm. Olof Eriksson ja Jukka Pellinen. Hän on lisäksi opiskellut mainontaa ja tiedottamista eri kursseilla.
Ammattikoulutukseltaan hän on Merisotakoulusta valmistunut (1963) meriupseeri (komentajakapteeni 1980). Hän palveli puolustusvoimissa (1963–1989) mm. Merisotakoulussa reserviupseerien ja kadettien kouluttajana. Pisimmän yhtäjaksoisen ajan, runsaat 11 vuotta, hän toimi Ruotuväki-lehden päätoimittajana Pääesikunnan tiedotusosastolla 1976–1988. Talari on suunnitellut Suomen merivoimien tunnukset 1987 ja 1993.
Mirsad Türkcan
Mirsad Türkcan (, s. 7. kesäkuuta 1976 Novi Pazar, Serbian ST, Jugoslavia) on turkkilainen ammattilaisuransa lopettanut koripalloilija. Hänen entinen nimensä on Mirsad Jahović, mutta hän vaihtoi nimeään muutettuaan Turkkiin. Samalla hän myös anoi Turkin kansallisuutta. Türkcanin sisko on serbialais-turkkilainen laulaja Emina Jahović.
Ura
Türkcan aloitti pelaamisen Efes Pilsenin juniorijoukkueissa ja teki debyyttinsä edustusjoukkueen kanssa kaudella 1994-1995. Hän osallistui NBA:n varaustilaisuuteen 1998, jossa Houston Rockets varasi hänet numerolla 18. Rockets myi hänet Philadelphia 76ersille, joka myi hänet edelleen New York Knickseille. Hän pelasi NBA:ssa 17 peliä, joissa hän teki keskimäärin 1,9 pistettä ja otti 1,9 levypalloa ottelua kohden.
NBA:sta hän palasi takaisin Efes Pilseniin, josta hänet vapautettiin vuoden 2000 lopulla. Turkista Türkcan siirtyi Ranskaan Paris Basket Racingiin. Kauden jälkeen hän siirtyi CSKA Moskovaan, jossa hänet valittiin Euroliigan toiseen tähdistöjoukkueeseen. Seuraavaksi kaudeksi hän meni Mens Sana Basketiin, jossa hänet valittiin uudelleen kakkostähdistöön. Hän teki paluun TsSKA Moskovaan, jolloin hänet valittiin ensi kertaa ykköstähdistöön.
Kaudeksi 2004-2005 Türkcan siirtyi Dynamo Moskovaan, josta hän jatkoi yhden kauden jälkeen Alpellaan. Vuonna 2006 hän siirtyi Fenerbahçe Ülkeriin. Vuonna 2008 Türkcanista tuli ensimmäinen pelaaja Euroliigassa, joka sai täyteen tuhat levypalloa. Kauden 2008–2009 jälkeen Türkcan teki Fenerbahçen kanssa kahden vuoden jatkosopimuksen. Hän lopetti pelaajauransa kauden 2011–2012 päätteeksi.
Mahabharata
Mahābhārata (”Suuri Intia”) on intialainen uskonnollis-filosofinen suureepos. Se on hindulaisuuden keskeisimpiä tekstejä.
Nykyisessä yli 100 000 parisäkeen laajuudessaan teos on peräisin ensimmäiseltä vuosisadalta ennen ja jälkeen ajanlaskun alun. Historiallisena kehyksenä runoelmalle toimii taistelu Kaurava- ja Pāndava-sukujen välillä.
Teos on neljä kertaa Raamatun laajuinen, ja seitsemän kertaa suurempi kuin kreikkalaisten eepokset Ilias ja Odysseia yhteensä. Merkittävä opetusrunoelma Bhagavad Gita sisältyy Mahābhārataan.
Historiallinen tausta
Mahabharatan varhaisimpien tekstien oletetaan olevan peräisin 800–700-luvuilta eaa. Tuolloin Intiaan aiemmin saapuneet arjalaiset olivat asettuneet aloilleen ja perustaneet heimoittain kyliä ja kuningaskuntia. Näiden kuningaskuntien väliset sodat ovat ilmeisesti Mahabharatan taustalla. Mitään suoraa yhteyttä tiettyyn sotaan ei voida kuitenkaan löytää, sillä ajalta ei ole juurikaan kirjallisia lähteitä.
Mahabharatan ydintarinan on mahdollisesti kirjoittanut tietäjä Vyasa. Tuolloin se käsitti arviolta 24 000 säettä. Nykyiseen noin 100 000 säkeen mittaansa se on paisunut vähitellen eri tarinankertojien lisätessä omaa materiaaliaan. Myös papisto (brahmaanit) muokkasivat teosta lisäämällä siihen hindulaisuuden eettistä normistoa. Lopullisen sisältönsä teos lienee saanut ajanlaskun alun tienoilla, mutta kirjallisen muotonsa vasta 300-luvulla.
Rakenne
Monen eri kirjoittajan ja pitkän syntymisaikansa vuoksi Mahabharata on hyvin epäyhtenäinen. Se sisältää erillisinäkin tunnettuja osia, kuten eettisen runoelman Bhagavad Gitan. Teos on myös tyylillisesti epäyhtenäinen. Kieli on pääasiassa kansanomaista, mutta kerronta on välillä hienoa runoutta, välillä pitkästyttävää kuvausta ja välillä vauhdikasta. Teoksessa käytetty runomitta on šloka, joka sopii hyvin puhekielen ilmaisuun runomuodossa. Monen tekijän vaikutus näkyy myös teoksen päähenkilöiden ristiriitaisina luonteina ja rakenteessa, jossa teokseen on upotettu sisäkkäisiä kehyskertomuksia.
Juoni
Teoksen tapahtumat alkavat Hastinapuran kuningaskunnassa, joka ilmeisesti on todellinen alue noin 50 km Delhistä koilliseen. Valtakunnan kuninkaana on Pandu. Hänellä on vanhempi veli, Dhritarashtra, josta ei tullut hallitsijaa sokeuden takia. Metsästäessään Pandu kuitenkin haavoittaa pyhää miestä ja joutuu luopumaan kruunusta. Kuningaskunnassa käynnistyy taistelu kruunusta Pandun viiden pojan (Pandavat) ja Dhritarashtran sadan pojan kesken (Kauravat). Serkuista vanhin on Pandavien Yudhishthira, josta tehdään kruununperijä. Kauravat eivät tästä pidä, ja he onnistuvat juonittelemaan vanhimman Kauravan, Duryodhanan, kruununperijäksi. Pandavat lähtevät pois maasta.
Matkustellessaan Pandavat päätyvät Panchalan kuningaskuntaan, missä yksi heistä, Arjuna, voittaa prinsessa Draupadin omakseen. Pandavien äiti Kunti määrää Draupadin veljesten yhteiseksi vaimoksi kiistojen välttämiseksi. Matkustellessaan Pandavat saavat ystäväkseen ja oppaakseen Krishnan.